На основу Решења Привредног суда у Београду, Посл. бр. 11 Ст 102/2017 од 27.08.2018. године, а у складу са члановима 131,132. и 133. Закона о стечају („Сл. гласник РС“ бр. 104/09, 99/11 - др. закон, 71/12 – одлука УС, 83/14) и Националним стандардом бр. 5. - Национални стандард о начину и поступку уновчења имовине стечајног дужника („Сл. гласник РС“ бр. 13/10), стечајни управник стечајног дужника,

**„DINERS CLUB INTERNATIONAL BELGRADE" доо Београд - у стечају**

**улица Баба Вишњина број 26**

**ОГЛАШАВА**

**продају имовине у власништву стечајног дужника,**

**методом јавног прикупљања понуда - тендером са побољшањем**

 Предмет продаје јесте имовина коју чини:

|  |  |  |  |
| --- | --- | --- | --- |
| **Редниброј** | **Назив имовине** | **Процењена вредност у РСД/EUR** | **Депозит у РСД/EUR** |
| 1 | Удео у привредном друштву „Diners Club International Montenegro“ доо Подгорица, Република Црна Гора | 40.439.357,60 РСД341.497,00 EUR | 8.087.871,52 РСД68.299,40 EUR |

**Процењена вредност износи 341.497,00 еура, односно 40.439.357,60 динара обрачунато по средњем курсу НБС на дан процене вредности имовине 30.09.2018. године.**

**Депозит за учешће у поступку продаје ради достављања писмене понуде износи 68.299,40 еура, односно 8.087.871,52 динара обрачунато по средњем курсу НБС на дан процене вредности имовине 30.09.2018. године.**

**Процењена вредност имовине која представља предмет продаје није минимално прихватљива вредност нити је на било који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

* након добијања профактуре, **изврше уплату ради откупа продајне документације.**

Цена продајне документације износи 50.000,00 динара плус ПДВ (за домаћа физичка и правна лица), или 500,00 еура (за страна физичка и правна лица).

Профактура се може преузети сваког радног дана у периоду од 9 до 16 часова, у просторијама стечајног дужника у Београду, Баба Вишњина 26, уз претходну најаву на телефон број +381 11 344-18-65.

**Рок за откуп продајне документације је 11.11.2019. године.**

Након откупа, продајна документација се може преузети директно на адреси седишта стечајног дужника, у Београду, Баба Вишњина 26 или се може затражити да понуђачу буде достављена поштом на његову адресу.

* **уплате депозит** у износу од 20% од процењене вредности предмета продаје, **на динарски текући рачун** стечајног дужникаброј: **200-2889410101033-20 (за домаћа физичка и правна лица), односно на девизни рачун (IBAN) RS35200288941010100313; SWIFT: SBPORSBG, код Банке Поштанска штедионица ад Београд** или положе неопозиву првокласну банкарску гаранцију наплативу на први позив, најкасније **3 радна дана** пре одржавања продаје **(рок за уплату депозита је 11.11.2019. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично на адресу стечајног дужника у Београду, ул. Баба Вишњина 26, најкасније дана 11.11.2019. године до 14:00 часова, по београдском времену (ГМТ +1). У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења **до 14.01.2020. године.**
* **потпишу изјаву о губитку права на враћање депозита**. Изјава чини саставни део продајне документације.

Имовина се продаје у виђеном правном и фактичком стању и може се разгледати, након откупа продајне документације, у седишту продавца, у Београду, Баба Вишњина 26 или у седишту „Diners Club International Montenegro“ доо Подгорица, Херцеговачка 85, Република Црна Гора, у времену од **10:00 до 15:00 часова,** уз обавезну претходну најаву на телефон број +381 11 344-18-65, а најкасније 3 радна дана пре заказане продаје, односно **закључно са 11.11.2019. године**.

**Понуде се достављају** у затвореним (запечаћеним) ковертама **поштом/лично** на адресу стечајног дужника у Београду, ул. Баба Вишњина 26, а **крајњи рок за достављање понуда је 14.11.2019. године до 11:45 часова**.

У разматрање ће се узети само понуде достављене у писаној форми у затвореним/запечаћеним ковертама са назнаком **Понуда - НЕ ОТВАРАТИ - продаја имовине стечајног дужника „Diners Club International Belgrade“ доо Београд - у стечају**.

**Запечаћена коверта треба да садржи:**

* потписану пријаву за учешће у поступку јавног прикупљања понуда;
* потписану понуду, уз навођење јасно одређеног нето износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод или решење из регистра привредних субјеката не старије од 3 месеца од дана јавног отварања понуда и ОП образац, ако се као потенцијални купац пријављује правно лице;
* фотокопију личне карте за домаћа физичка лица или пасош за страна физичка лица, ако се као потенцијални купац пријављује физичко лице;
* овлашћење за заступање, уколико јавном отварању понуда не присуствује потенцијални купац лично (за физичка лица) или законски заступник (за правна лица). Овлашћење за заступање које издато од стране потенцијалног купца (физичког лица) мора бити оверено код јавног бележника (нотара). Овлашћење за заступање издато од стране потенцијалног купца (правног лица) мора бити печатирано и потписано од стране законског заступника привредног друштва, потенцијалног купца.

**Стечајни управник неће разматрати** усмене понуде, неблаговремене понуде - које пристигну на адресу стечајног дужника након времена назначеног за достављање понуда, понуде које не садрже јасно одређен износ на који понуда гласи, које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као ни понуде уз које није положен депозит у предвиђеном року и понуде које не садрже потписану изјаву о губитку права на повраћај депозита.

**Јавно отварање понуда са тендером са побољшањем одржаће се дана 14.11.2019. године, у 12:00 часова** **(15 минута по истеку времена за прикупљање понуда)** у просторијама стечајног дужника у Београду, ул. Баба Вишњина бр. 26, у присуству Комисије за отварање понуда.

Позивају се понуђачи, као и чланови одбора поверилаца да присуствују отварању понуда.

**Стечајни управник спроводи јавно прикупљање понуда тако што:**

1. одлуком именује Комисију за спровођење поступка, која
2. чита правила у поступку јавног прикупљања понуда,
3. отвара достављене понуде,
4. рангира понуђаче према висини достављених понуда,
5. спроводи поступак позивања понуђача да побољшају понуде у 2 корака,
6. одржава ред на јавном прикупљању понуда,
7. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
8. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
9. потписује записник.

У складу са Националним стандардом бр. 5, стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

Имовина се продаје у виђеном правном и фактичком стању без права на накнадну рекламацију купца. Стечајни управник и стечајни дужник не гарантују да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину и не одговарају за недостатке које купац утврди по извршеној продаји.

Продавац гарантује купцу да неће бити прекида у пружању подршке „Diners Club International Montenegro“ доо у Црној Гори у транзицији свих података са софтверских и харверских система продавца на софтверски и хардверски систем купца у трајању од најмање три, а најдуже 12 месеци од дана закључења купопродајног уговора, а ради наставка несметаног и безбедног пословања „Diners Club International Montenegro“ доо као платне институције која послује у Републици Црној Гори. Подршка подразумева услуге у транзиционом периоду у складу са анексом 2 уговора о пословно-техничкој сарадњи, који је саставни део продајне документације.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **2 радна дана** од дана пријема обавештења о прихватању понуде а пре закључења купопродајног уговора, након чега ће му бити враћена гаранција.

Купопродајни уговор се закључује у року од 8 радних дана од дана одржавања јавног прикупљања понуда, под условом да је депозит који је обезбеђен гаранцијом уплаћен на рачун стечајног дужника и да највиша достављена понуда износи више од 50% од процењене вредности предмета продаје. Уколико је највиша достављена понуда нижа од 50% од процењене вредности предмета продаје купопродајни уговор се закључује уколико одбор поверилаца да сагласност на закључење уговора а у року од 3 радна дана од дана добијања сагласности одбора поверилаца. Проглашени Купац је дужан да уплати преостали износ купопродајне цене у року који не може бити краћи од 8 дана нити дужи од 30 дана почев од дана потписивања односно овере купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита.

Стечајни управник ће вратити депозит сваком понуђачу чија понуда не буде прихваћена, у року од 3 радна дана од дана одржавања јавног прикупљања понуда.

 Стечајни управник задржава право да не прихвати ниједну понуду. У случају одустанка од поступка избора најбољег понуђача, стечајни управник неће бити одговоран ни на који начин за стварну штету, изгубљену добит или било какву другу штету коју понуђач може услед тога претрпети.

**Понуђач губи право на повраћај депозита уколико:**

 - не достави понуду, или достави понуду која не садржи обавезне елементе;

 - не потпише купопродајни уговор, или

 - буде проглашен купцем, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

**Овлашћено лице:** стечајни управник Милош Бакић, контакт тел. +381 11 344-18-65.